Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 3. februára 2009

Materiál číslo:  /2009

K bodu: Všeobecne záväzné nariadenie, ktorým sa mení a dopĺňa všeobecne záväzné nariadenie mestskej časti Bratislava-Petržalka č. 5/2008 z 19. augusta 2008 o určení výšky príspevku a spôsobe jeho platby na čiastočnú úhradu nákladov v školách a školských zariadeniach________________________________________

Predkladá: 		Návrh uznesenia:
Marián Miškanin	Miestne zastupiteľstvo mestskej časti
Prednosta	Bratislava-Petržalka				
	
	s a   u z n á š a 

Prerokované:						na VZN mestskej časti Bratislava-Petržalka,
- v školskej komisii dňa 12.1.2009 			ktorým sa mení VZN č. 5/2008 z 19. augusta
- v MR dňa 20.1.2009		2008 o určení výšky príspevku a spôsobe jeho platby na čiastočnú úhradu nákladov v školách a školských zariadeniach.

Spracovateľ:
Elena Poláková
vedúca oddelenia školstva, 
kultúry a športu

Dôvodová správa

Miestne zastupiteľstvo mestskej časti Bratislava-Petržalka podľa § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods.1 zákona č. 369/1990 Zb. o obecnom zriadení v znení neskorších predpisov, § 8 ods. 1 a 2) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, prílohy č. 1 ab, položka č. 23 Štatútu hlavného mesta Slovenskej republiky Bratislavy sa uznieslo na všeobecne záväznom nariadení (VZN) mestskej časti Bratislava-Petržalka č. 5 z 19. augusta 2008 o určení výšky príspevku a spôsobe jeho platby na čiastočnú úhradu nákladov v školách a školských zariadeniach.
Materiál bol prerokovaný v školskej komisii 12. januára 2009 a odporučený členmi komisie na schválenie Miestnym zastupiteľstvom (MZ) mestskej časti Bratislava-Petržalka vo februári 2009. Miestna rada mestskej časti Bratislava-Petržalka prerokovala tento materiál na svojom zasadnutí 20. januára 2009 a odporučila MZ mestskej časti Bratislava-Petržalka uzniesť sa na predloženom VZN.

Nové, všeobecne záväzné nariadenie, je potrebné vydať z niekoľkých dôvodov:

a)  Krajský školský úrad v Bratislave dňa 22. 12. 2008, číslo KŠÚ-OOČ/1678/2008 vydal metodické usmernenie k zaokrúhľovaniu platieb za stravu v ŠJ v súvislosti s prechodom na menu euro. Podľa neho sa prepočty a premeny všetkých súm zo slovenskej meny na eurá povinne vykonávajú výlučne podľa konverzného kurzu a pravidiel pre zaokrúhľovanie tak, aby čiastkové výpočty a výsledné prepočty konečných peňažných súm zo slovenskej meny na eurá boli čo najpresnejšie a bez vplyvu na zvýšenie ich reálnej finančnej hodnoty a cenovej úrovne. Jednotkové ceny uvedené v eurách majú spravidla o jedno desatinné miesto viac ako rovnaké jednotkové ceny uvedené v slovenských korunách. Z tohto dôvodu aj pri stanovení finančných pásiem nákladov na nákup potravín na jedno jedlo podľa vekových kategórií stravníkov a príspevku zákonného zástupcu dieťaťa a žiaka vo výške nákladov na nákup potravín od 1. 09. 2008 sú príspevky v eurách stanovené na 3 desatinné miesta bez zaokrúhľovania a konečná platba sa zaokrúhľuje na 2 desatinné miesta v prospech občana nadol.

b)  Úprava vyššie spomenutého VZN nebola zahrnutá do VZN, ktorým sa menia platné všeobecne záväzné nariadenia mestskej časti Bratislava-Petržalka v súvislosti s prechodom na euro, schváleného v Miestnom zastupiteľstve mestskej časti Bratislava-Petržalka v decembri 2008, nakoľko sa už vo VZN uvádzali aj hodnoty v eurách, zaokrúhlené na dve desatinné miesta.

c) Ministerstvo školstva Slovenskej republiky vydalo aktualizované finančné pásma nákladov na nákup potravín na jedno jedlo podľa vekových kategórií stravníkov a príspevkov zákonného zástupcu dieťaťa a žiaka vo výške nákladov na nákup potravín od 1. 9. 2008, v ktorom sa už neuvádza príspevok na nákup potravín na jeden deň pre dieťa materskej školy v jednotkovej sume 34,- Sk (1,13 EUR). 

d) Súčasné VZN nemalo definovaný mechanizmus na prípadnú zmenu finančných pásiem, čo je ustanovené v § 5, novom odseku 3. Prípadnú zmenu finančných pásiem nákladov na nákup potravín na jedno jedlo podľa vekových kategórií stravníkov a príspevku zákonného zástupcu dieťaťa a žiaka vo výške nákladov na nákup potravín môže podľa novelizovaného VZN uskutočniť riaditeľ základnej školy alebo riaditeľ Strediska služieb školám a školským zariadeniam Petržalka po prerokovaní v stravovacej komisii školy a po schválení príslušnou radou školy. 
Z týchto dôvodov je potrebné doplniť, v príslušných paragrafoch predmetného VZN upraviť uvedené hodnoty v eurách na 3 desatinné miesta a zrušiť príspevok na nákup potravín na jeden deň pre dieťa materskej školy v jednotkovej sume 34,- Sk (1,13 EUR). 
	
V zmysle uznesenia Miestnej rady mestskej časti Bratislava-Petržalka č. 169 z 18. marca 2008 predkladáme v rámci doložky nasledovné informácie:
1.	Rozpočtová doložka
-	schválenie predkladaného návrhu nepredpokladá dopad na obecný rozpočet.
2.	Finančná doložka
-	schválenie predkladaného návrhu nebude mať finančný dopad na obyvateľov mestskej časti Bratislava-Petržalka.
3.	Ekonomická doložka
-	schválenie predkladaného návrhu nebude mať dopad na hospodárenie podnikateľskej sféry mestskej časti Bratislava-Petržalka.
4.	Environmentálna doložka
-	schválenie predkladaného návrhu nebude mať dopad na životné prostredie.
5.	Doložka zlučiteľnosti
-	uvedený návrh je v súlade so zákonom č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov.

N á v r h
Všeobecne záväzné nariadenie
mestskej časti Bratislava-Petržalka,
ktorým sa mení a dopĺňa VZN č. 5/2008 z 19. augusta 2008
o určení výšky príspevku a spôsobe jeho platby na čiastočnú úhradu nákladov
v školách a školských zariadeniach

Podľa § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods.1 zákona č. 369/1990 Zb. o obecnom zriadení v znení neskorších predpisov, § 8 ods. 1 a 2) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, prílohy č. 1 ab, položka č. 23, Štatútu hlavného mesta Slovenskej republiky Bratislavy sa Miestne zastupiteľstvo mestskej časti Bratislava-Petržalka uznieslo na tomto všeobecne záväznom nariadení mestskej časti Bratislava-Petržalka, ktorým sa mení a dopĺňa všeobecne záväzné nariadenie č. 5/2008 o určení výšky príspevku a spôsobe jeho platby na čiastočnú úhradu nákladov v školách a školských zariadeniach.

Čl. 1
Školská jedáleň

1) V § 5 sa za odsek 2 vkladá nový odsek 3, ktorý znie:
„Riaditeľ školy a riaditeľ Strediska služieb školám a školským zariadeniam Petržalka po prerokovaní v príslušnej stravovacej komisii školy a po schválení v príslušnej rade školy rozhodne o finančnom pásme nákladov na nákup potravín na jedno jedlo podľa vekových kategórií stravníkov a príspevku zákonného zástupcu dieťaťa a žiaka vo výške nákladov na nákup potravín.“.

2) „Doterajší odsek 3, 4, 5, 6, 7, 8, 9, 10, 11 sa označujú ako  odseky  4, 5, 6, 7, 8, 9, 10, 11,12.“.

3) V § 5 odsek 4 znie:
    „Príspevok na nákup potravín na jedno jedlo pre dieťa meterskej školy je:
a) desiata 0,266 EUR (8,- Sk)
b) obed 0,631 EUR (19,- Sk)
c) olovrant 0,232 EUR (7,- Sk).“.

4) V § 5 odsek 5 znie:
„Príspevky na nákup potravín na jedno jedlo pre žiaka základnej školy:
a) doplnkové jedlo (desiata) 0,464 EUR (14,- Sk)
b) obed žiaka vo veku od 6 do 11 rokov 0,896 EUR (27,- Sk)
c) obed žiaka vo veku od 11 do 15 rokov 0,963 EUR (29,- Sk).“.

5) V § 5 odsek 6 znie:
„Príspevok rodiča na nákup potravín na jedno jedlo pre vekovú kategóriu stravníkov 15-18/19 ročných žiakov strednej školy:
a) doplnkové jedlo (desiata) 0,464 EUR (14,- Sk)
b) obed 1,129 EUR (34,- Sk).“.

6) V § 5 odsek 8 znie:
„Cudzí stravníci uhrádzajú okrem príspevkov na nákup potravín na jedno jedlo aj režijné náklady vo výške minimálne 1,161 EUR (35,- Sk).“.

Čl. 2
Účinnosť

Toto nariadenie nadobúda účinnosť dňom 1. marca 2009.

                                                                                                                 Milan Ftáčnik
                                                                                                                      starosta